Osobni automobil naletio je na dvoje djece u Koprivničkom Ivancu u srijedu oko 18.50 sati, doznaje se u Policijskoj upravi koprivničko-križevačkoj.

Večernji javlja da je jedan dječak teže ozlijeđen te ima po život opasne ozljede zbog čega se nalazi na intenzivnoj, dok je drugi lakše ozlijeđen i pušten je kući. Obojica navodno idu u drugi razred osnovne škole.

Ispala mu je tablica

U tijeku je policijski očevid, a neslužbeno se doznaje da su dječaci bili na biciklima kada ih je udario vozač koji je pobjegao s mjesta nesreće.

Vozaču je navodno ispala tablica, pa policija već zna o kome se radi. Očevici vjeruju da je bio pijan jer je krivudao po cesti. Prometnica je zatvorena za promet do okončanja očevida.